



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	               Bucureşti, 07 noiembrie 2016
                  Nr. PLx. 499/2016


A V I Z 

referitor la proiectul de Lege privind aprobarea Ordonanţei Guvernului nr.22/2016 pentru modificarea Ordonanţei de urgenţă a Guvernului nr.77/1999 privind unele măsuri pentru prevenirea incapacităţii de plată
În conformitate cu prevederile art.95 din Regulamentul Camerei Deputaţilor, republicat,  Comisia juridică, de disciplină şi imunităţi a fost sesizată, spre avizare, cu proiectul de Lege privind aprobarea Ordonanţei Guvernului nr.22/2016 pentru modificarea Ordonanţei de urgenţă a Guvernului nr.77/1999 privind unele măsuri pentru prevenirea incapacităţii de plată, trimis cu adresa nr. PLx. 499 din 31 octombrie 2016, înregistrat la Comisia juridică, de disciplină şi imunităţi sub nr.4c-11/1210 din 01 noiembrie 2016.
Senatul, în calitate de primă Cameră sesizată a adoptat proiectul de Lege, în şedinţa din 24 octombrie 2016.

Conform dispoziţiilor art.75 alin.(1) şi (3) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Proiectul de lege are ca obiect de reglementare modificarea Ordonanţei de urgenţă a Guvernului nr.77/1999, în sensul instituirii unor dispoziţii privind modificarea mecanismului de compensare a datoriilor neplătite scadente între operatorii economici, astfel încât acest mecanism să fie mai uşor de folosit de către orice agent economic, în orice moment şi din orice locaţie, într-un timp foarte scurt.

Potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat în şedinţa din data de 07 noiembrie 2016, iniţiativa legislativă supusă avizării, expunerea de motive şi au avut în vedere avizul favorabil al Consiliului Legislativ transmis prin adresa cu nr. 804 din 25 august 2016.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să avizeze favorabil proiectul de lege.
În raport de obiectul şi conţinutul reglementării, proiectul de lege face parte din categoria legilor ordinare.

